หนูมีอาการปวดหัวจี๊ดๆทุกวัน บางครั้งปวดตั้งแต่คอจี๊ดขึ้นมาที่หัว ปวดแบบนี้ทุกวันค่ะ อยากทราบว่าจะเป็นอะไรมั๊ยค่ะ
สวัสดีค่ะ อาการปวดหัวทุกวันดังกล่าว อาจเป็น-อาการปวดศีรษะจากความเครียด หรือ tension-type headache โดยจะปวดเหมือนมีเข็มขัดรัดรอบศีรษะ ตำแหน่งที่ปวดจะอยู่บริเวณท้ายทอย หน้าผาก และบริเวณขมับทั้ง 2 ข้างอาการปวดจะอยู่ได้หลายวัน มักจะพบร่วมกับอาการอ่อนเพลีย นอนไม่หลับ อาการปวดจะเป็นมากในช่วงบายถึงค่ำ ส่วนตอนเช้ามาอาการปวดจะเป็นน้อย การปวดแต่ละครั้งอาจปวดอยู่ได้นานตั้งแต่ 1 วัน จนถึง 1 สัปดาห์ อาการปวดจะถูกกระตุ้นเมื่อมีความเครียด วิตกกังวล ทำงานหนัก เรียนหนัก ใช้สายตามากไป อดนอน นอนไม่หลับ เป็นต้น- อาการปวดศีรษะไมเกรน ส่วนใหญ่มักจะปวดข้างเดียว มักปวดบริเวณขมับ รอบดวงตา และอาจลามไปด้านหลังของศีรษะ อาการปวดเป็นแบบตุ๊บๆ โดยส่วนใหญ่จะปวดต่อเนื่องนาน 1-3 วันแล้วหายไป ขณะปวดอาจมีอาการอื่นๆ ร่วม เช่น คลื่นไส้ อาเจียน เบื่ออาหาร มึนหัว เป็นต้น บางรายจะมีอาการนำมาก่อนปวดศีรษะ เช่นเห็นแสงสว่างลักษณะซิกแซก เป็นต้นนอกจากนี้อาการปวดอาจมาจากโรคหรือความผิดปกติของโครงสร้างบริเวณศีรษะและคอ เช่น เป็นไข้ติดเชื้อโรคต่างๆ ทั้งในสมองและนอกสมองไซนัสอักเสบ หูชั้นกลางอักเสบ มีฟันผุ เหงือกอักเสบ ปวดศีรษะจากโรคต้อหิน มีสายตาสั้น มีหลอดเลือดในสมองโป่งพองเนื้องอกในสมอง เป็นต้น ส่วนใหญ่อาการปวดจะเป็นแบบเฉียบพลัน เป็นต่อเนื่อง และหากโรคยังไม่หาย อาการปวดก็มักจะรุนแรงขึ้นเรื่อยๆหากอาการปวดหัวที่เป็นอยู่ เป็นต่อเนื่องหลายวัน อาการปวดรุนแรงขึ้นเรื่อยๆ หรืออาการอื่นๆ เช่น มีไข้ อาเจียน ชาตามแขนขา ควรไปพบแพทย์เพื่อหาสาเหตุค่ะการบรรเทาอาการในเบื้องต้น คือการทานยาแก้ปวด เช่นพาราเซตามอลไอบูโพรเพน(ibuprofen)เป็นต้น และควรนอนหลับพักผ่อนให้เพียงพอ ผ่อนคลายความเครียดจากการทำงานออกกำลังกายสม่ำเสมอ งดการดื่มเครื่องดื่มที่มีคาเฟอีน เป็นต้น